SET ปิดพุ่งกว่า 13จุด รับปัจจัยตปท. หลังเฟดส่งสัญญาณชะลอขึ้นดอกเบี้ย ฟากเอเชียเขียวยกแผง!
SET ปิดพุ่งกว่า 13จุด รับปัจจัยตปท. หลังเฟดส่งสัญญาณชะลอขึ้นดอกเบี้ย ฟากเอเชียเขียวยกแผง! โดยดัชนีปิดตลาดวันนี้ ที่ระดับ 1,717.24 จุด บวก 13.42 จุด หรือ 0.79% มูลค่าการซื้อขาย 4.71 หมื่นล้านบาท
27 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,717.24 จุด บวก 13.42 จุด หรือ 0.79% มูลค่าการซื้อขาย 4.71 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้แกว่งตัวขึ้นตามตลาดหุ้นในภูมิภาคเอเชียที่ต่างอยู่ในแดนบวกเฉลี่ยราว 0.7% ตอบรับสัญญาณจากนโยบายการเงินของประธานธนาคารกลางสหรัฐ (เฟด) ที่ไม่เร่งปรับขึ้นดอกเบี้ย และการเจรจาการค้าระหว่างสหรัฐฯกับเม็กซิโกก็อออกมาดี ทำให้มีแนวโน้มที่จะส่งผลดีต่อยุโรปไปด้วย ส่งผลให้ผ่อนคลายความกังวลเรื่องสงครามการค้า และทำให้เงินดอลลาร์สหรัฐฯอ่อนค่าลง
ขณะที่สกุลเงินในเอเชียแข็งค่าขึ้น ตลาดในเอเชียมี Fund Flow ไหลเข้า โดยเฉพาะตลาดหุ้นไต้หวัน และตลาดหุ้นเกาหลีใต้ ซึ่งเป็นจิตวิทยาบวกต่อตลาดในกลุ่ม TIP ที่คาดว่าจะมีเม็ดเงินไหลเข้ามาด้วย
พร้อมกันนี้ให้ติดตามงานไทยแลนด์โฟกัสที่ตลาดหลักทรัพย์แห่งประเทศไทย (ตลท.) เป็นเจ้าภาพและได้เชิญนักลงทุนต่างชาติมาร่วมงานมากกว่าปีก่อน ๆ รวมถึงให้ติดตามโครงการรถไฟฟ้าสายสีส้มตะวันตกที่กำลังจะส่งเข้าคณะกรรมการการรถไฟฟ้าขนส่งมวลชนแห่งประเทศไทย (รฟม.) ภายในสิ้นเดือนนี้
สำหรับแนวโน้มการลงทุนในวันพรุ่งนี้ (28 ส.ค.) นายกรภัทร กล่าวว่า ตลาดฯยังมีโอกาสที่จะปรับตัวขึ้นได้ โดยมีแนวรับ 1,710-1,706 จุด ส่วนแนวต้าน 1,722-1,730 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BEAUTY &lt;XD&gt; มูลค่าการซื้อขาย 2,678.73 ล้านบาท ปิดที่ 81.25 บาท ลดลง 0.75 บาท
PTT มูลค่าการซื้อขาย 2,635.20 ล้านบาท ปิดที่ 52 บาท เพิ่มขึ้น 0.25 บาท
CPALL มูลค่าการซื้อขาย 2,442.27 ล้านบาท ปิดที่ 69.50 บาท ลดลง 0.25 บาท
PTTGC มูลค่าการซื้อขาย 1,887.16 ล้านบาท ปิดที่ 9.35 บาท เพิ่มขึ้น 0.05 บาท
AOT มูลค่าการซื้อขาย 1,388.61 ล้านบาท ปิดที่ 140 บาท เพิ่มขึ้น 1.50 บาท
 
ตลาดหุ้นต่างประเทศ

 
 